El Ple del pròxim dimarts debatrà la proposta de pont entre Canet i el Port de Sagunt
20 de febrer 2018

![Imagen 1](/media/actualidad/PublishingImages/1 Políticos/Pablo Abelleira c.jpg)

![](/media/cgej1y1w/66-c_puente01.jpg)  
  

La Comissió Informativa d'Urbanisme ha donat llum verd hui al dictamen sobre la proposta de traçat del pont sobre el riu Palància que comunicarà el nucli del Port de Sagunt amb Canet d'En Berenguer. Segons ha informat el regidor d'Urbanisme, Pablo Abelleira, dimarts que ve l'Equip de Govern portarà al Ple municipal la proposta perquè siga aprovada, i un vegada remesa a l'Ajuntament de Canet, en cas que este es pronuncie favorablement, es procedirà a la contractació dels servicis tècnics per a la redacció d'un pla especial que permeta la inserció urbanística d'esta infraestructura.​

Abelle

ira ha recordat que este és un procés que no es pot fer de forma unilateral, per la qual cosa han de ser els dos ajuntaments implicats els que duguen a terme esta obra. Abelleira ha manifestat, a més, que per arribar a acords com este **“d'una infraestructura tan necessària per a la nostra ciutat s'ha d'arribar a un consens del propi ple”**. 

Una vegada redactat el pla especial, se sotmetrà a l'aprovació per part de les dos administracions i finalment per l'administració autonòmica. 

La proposta modificarà puntualment la trama del sistema general viari de l'actual Pla General d'Ordenació Urbana de Sagunt. El traçat obligarà a obrir un nou vial per sòl no urbanitzable, amb connexió als carrers Níquel i Vent de Penagall, que finalitzarà en el nou pont.

*   [](http://www.facebook.com/sharer.php?u=https://aytosagunto.es/va/actualitat/el-ple-del-proxim-dimarts-debatra-la-proposta-de-pont-entre-canet-i-el-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-ple-del-proxim-dimarts-debatra-la-proposta-de-pont-entre-canet-i-el-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-del-proxim-dimarts-debatra-la-proposta-de-pont-entre-canet-i-el-port-de-sagunt/ "Linked In")
*   [](mailto:?body=https://aytosagunto.es/va/actualitat/el-ple-del-proxim-dimarts-debatra-la-proposta-de-pont-entre-canet-i-el-port-de-sagunt/)